पहले टेस्ट में इंग्लैंड का पलड़ा भारी  
श्रीलंकाई टीम कार्डिफ में शुरू होने वाले शुरुआती टेस्ट में चोटिल गेंदबाजी आक्रमण के बावजूद इंग्लैंड पर जीत दर्ज करने के इरादे से मैदान पर उतरेगी।
श्रीलंकाई टीम गुरुवार को कार्डिफ में शुरू होने वाले शुरुआती टेस्ट में चोटिल गेंदबाजी आक्रमण के बावजूद इंग्लैंड पर जीत दर्ज करने के इरादे से मैदान पर उतरेगी। श्रीलंका की टीम इंग्लैंड पर पहली टेस्ट शृंखला जीतने की कोशिश करेगी, जिसमें तीन टेस्ट मैच खेले जाएंगे।  तिलकरत्ने दिलशान इस टेस्ट में बतौर कप्तान आगाज करेंगे और रविवार को अंतिम अभ्यास मैच में इंग्लैंड लायंस पर 38 रन की रोमांचक जीत के बाद मेजबान टीम का आत्मविश्वास हालांकि बढ़ा हुआ है, लेकिन टीम को नुआन प्रदीप के बिना खेलना होगा, क्योंकि वह लायंस के खिलाफ घुटने की मांसपेशियों में चोट लगा बैठे थे।  उन्होंने अभ्यास मैच में 29 रन देकर चार विकेट चटकाए थे। श्रीलंकाई कोच स्टुअर्ट ला ने कहा, यह इस युवा खिलाड़ी के लिए अच्छी खबर नहीं है। अगर सब ठीक होता है और उन्हें सर्जरी की जरूरत नहीं होती, तो हम उसे यहां रखने का विकल्प अपना सकते हैं, लेकिन इस समय ऐसा लगता है कि उसे स्वदेश जाना होगा।  उन्होंने कहा, वह हमारा अच्छा गेंदबाज है और उसके अंदर सभी अन्य गेंदबाजों से अधिक तेजी है। अगर वह स्वदेश जाता है, तो यह टीम के लिए अच्छा नहीं होगा।